《月夜江行》
明代·秦金

使舟摇曳汉江浔，望里乾坤思不禁。沙市淡烟笼树远，柁楼明月射波深。

流亡满地惭荒政，风景撩人惜浪吟。欹枕中宵清不寐，漫惊时序百年心。

作者简介：（1467—1544）常州府无锡人，字国声，号凤山。弘治六年进士。正德初，迁河南提学副使，改右参政。击败刘六部赵燧。九年，巡抚湖广，镇压桂阳瑶寨。嘉靖初，以争“大礼”忤帝旨。六年，自陈归。后再起为南京兵部尚书。卒赠少保，谥端敏。